Inkomstediens help dowes met belastingsakeArgieffoto Die Suid-Afrikaanse Inkomstediens (SAID) het aangekondig dat hy ter viering van Doofheidbewustheidsmaand in September gehoorgestremdes sal bystaan om hul belastingsake by uitgewysde SAID-takke reg oor die land te doen. Deur dié inisiatief sal gebaretaal-tolke weekliks by spesifieke inkomstediens-takke beskikbaar wees om gehoorgestremdes met hul belasting te help. Die takke waar hierdie diens beskikbaar sal wees sluit in Alberton, Vereeniging, Roodepoort, Pretoria, Polokwane, Nelspruit, Durban, Mthatha en Worcester. Janine Mqulwana, woordvoerder van die SAID, het ŉ beroep op die publiek gedoen om die nuus oor hierdie inisiatief onder die gehoorgestremde gemeenskap te versprei. “Die SAID het onderneem om die toeganklikheid vir dowes en blindes in ons gemeenskap te vergemaklik en om die algemene publiek oor belastingsake op te voed,” het Mqulwana gesê. Sy het gesê lede van die publiek wat nié gehoorgestremd is nie, sal steeds ook in hierdie tye by die spesifieke takke met hul belastingsake gehelp kan word. Gebaretaal-tolke sal op die onderstaande datums by hierdie SAID-takke beskikbaar wees: